open-index/open-wikipedia-markdown huggingface dataset:
Таќо Симјаноски

**Таќо Милошов Симјаноски** ( во  — во ) — македонски партизан, борец за слобода на Македонија и учесник во НОВ.

## Животопис
Потекнувал од многу сиромашно семејство. Бил принуден да чува овци и да работи најтешки земјоделски работи. Увидувајќи ги целите на фашистичкиот окупатор, се определил за борба против него. Во летото 1943 година, преку воспитните групи во селото бил вклучен во НОВ во Групата баталјони. Со заминувањето на Бригадата за егејскиот дел на Македонија, останал во своето село, а пролетта повторно бил во Бригадата. Учествувал во повеќе борби низ Западна Македонија, а есента 1944 година, тој заминал на Сремскиот Фронт каде загинал при пробојот кај местото Гарешница (старо име: Кајгана), во април 1945 година.

## Поврзано

* Стојмир Симјаноски
* Кичево и Кичевско во НОВ

## Наводи


Категорија:Учесници во НОБ
Ѓерасим Симјаноски

**Ѓерасим Шарев Симјаноски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Како симпатизер на народно ослободителното движење, во пролетта 1944 година, при доаѓањето на Бригадата од Егејска Македонија, стапил во единиците на Народноослободителната војска на Македонија. Учествувал во повеќе борби низ Западна Македонија. Загинал во борбите противе балистите при ослободувањето на Скопска Црна Гора, во есента 1944 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Олга Мицеска

**Олга Мицева Софеска** (*некаде се сретнува како *'Олга Мицеска**') ( во  —  на Буковиќ, Кичевско) — македонска партизанка, борец за слобода на Македонија и учесник во НОВ.
[лево|мини|Биста на Олга Мицевска (Софеска) во градот [Кичево.]]

## Животопис
лево|мини|Олга на терасата на митингот во слободно Кичево - 26 септември 1943 година.
Откако го завршила основното училиште, Олга го изучила шивачкиот занает во Женската занаетчиска школа. Како младинка, имала можност да се запознае со напредното движење така што во текот на пролетта 1942 година, станала член на СКОЈ, а истата година била примена за член на КПЈ. Иако имала само 16 години, Олга била доста активна во работата меѓу младината, а особено со жените. Организирала разни кружоци и собири каде се разработувале партиски материјали. Како резултат на таа активност, заедно со своите другарки, го организирала штрајкот на жените во 1942 година кога со демонстрации барале леб и вработување и протестирале против апсењата што ги правел окупаторот. Тој револуционерен дух кај Олга продолжил ѝ во пролетта 1943 година кога заминала партизанка во Базата во Лопушник каде се формирал Првиот Кичевско-мавровски партизански одред. Во Одредот важела за храбар борец и добра другарка. Учествувала во борбите кај селото Сливово, во нападот на Карабинерската станица, палењето на Општината во селото Брждани, кинењето на телефонските врски на Јама и други акции. Се истакнала и во борбите кај селото Карбуница. Младата партизанка Олга, на чело на Кичевскиот одред, победоносно влегла на 11 септември во Кичево кое штотуку било напуштено од италијанскиот окупатор по капитулацијата на фашистичка Италија. Во слободно Кичево се вкучила во акциите што ги преземала новата народна власт, а на митингот организиран во слободно Кичево, од балконот, од каде што зборувал Светозар Вукмановиќ-Темпо, упатила апел до младината и жените за поголема активност во НОВ. Младата Олга заминала со четата на Мирко Милески како претстража на слободната територија на планинскиот превој Буковиќ. На 1 октомври 1943 година, во нерамна борба со германците и балистите, Олга во улога на командир на одделение, загинала храбро борејќи сè до последниот здив. Откако ја убиле, балистите го масакрирале нејзиното тело.
мини|328x328пкс|Поглед кон споменикот посветен на Олга (Софеска) Мицеска

## Во нејзина чест
Во нејзина чест бил направен монументален споменик на девојка која ја означува слободата, а всушност ја претставувал токму неа. Споменикот бил оценет како неморален и срушен во 60-тите години.

Во градот Кичево, со нејзиното име се именувани една улица како и една градинка.

## Поврзано

* Кичево и Кичевско во НОВ

## Наводи


## Надворешни врски

* Приказната за трите споменици од Китино Кале
*Годишнина од загинувањето на Мирко Милески и неговите соборци на Буковиќ

Категорија:Учесници во НОБ
Категорија:Македонски партизани
Лампун (покраина)

**Лампун** (, ; Northern Thai: ) е една од седумдесет и шесте тајлански покраини (*changwat*), лежи на горниот северен Тајланд. Соседните покраини се (од север во насока на стрелките на часовникот) Чианг Мај, Лампанг и Так.

## Географија
Лампун е во долината реката Пинг. Опкружена е со планински синџири, со опсегот Танон Танг Чаи на запад и опсегот Кун Тан на исток од покраината. Тоа е околу 670 километри од Бангкок и 26 километри од Чианг Маи. Вкупната шумска површина е 2,588 км2 или 57,8 проценти од покраинската област. Лампун се смета за најмалата покраина во северниот регион на Тајланд.

## Наводи
Наќе Спасеноски

**Наќе Димов Спасеноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од сиромашно селско семејство. Окупацијата го затекнала како војник во старата југословенска војска. Од самиот почеток на војната се вклучил во народно ослободителното движење, а во летото 1942 година бил еден од првите членови на Реонскиот комитет. Неговата активност, како и работата во Реонскиот комитет, во 1943 година биле откриени, при што бил затворен од окупаторските власти во затворот во Тирана. Пред окупаторот имал добро држење. По излегувањето од затвор во септември 1943 година, стапил во редовите на Групата баталјони, а потоа во редовите на Првата македонско-косовска бригада, каде бил назначен за командир на десетина (десетар). Со Бригадата заминал во Егејска Македонија и учествувал во Богомилскиот поход во февруари 1944 година, кога со дел од Бригадата тргнал на пат за Кичевско, но бил фатен заедно со своите соборци во селото Крапа и стрелан. И во последните мигови од животот, Наќе останал горд и храбар не покажувајќи ни страв ни колебливост.

## Поврзано

* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Досаден портокал

**Досаден портокал** ― американски анимирана комедија веб-серија создадена од филмаџија Дане Боидихајмер (DaneBoe) во 2009 година. Во него се појавува неговиот творец како антропоморфен портокал кој изнервира овошје, зеленчук и разни други предмети со кажување шеги и игри на зборови. Фред Фиглхорн се појави на веб-серијата, главно во „Прашајте портокал“ и „Досаден портокал“ наспроти Фред.

Шоуто стана популарно, што доведе до ТВ серија, видео игра, голем број играчки, ранци, каучи, перници, ќебиња, кутии за ручек, шишиња за пијалаци, душеци, крпи и линија за маици. На пазарот се појавија и други додатоци, како што се костимите на ликовите од серијата.

Од своето основање, каналот „Досаден портокал“ YouTube собра околу 11 милиони претплатници заклучно со октомври 2021 година.

## Наводи

Категорија:Филмови
Категорија:Јутјуб
Руфче Спасеноски

**Руфче Тофилов Спасеноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско семејство, кое претежно се занимавало со земјоделие. Во есента 1944 година, тој стапил во единиците на НОВ во составот на Петнаесеттата македонска бригада. Со Бригадата, тој учествувал во борбите за ослободувањето на Кичево и Струга, а потоа во составот на Петнаесеттиот македонски корпус, заминал на Сремскиот Фронт. Загинал во борба против Германците, кај Врпоље во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Драган Спироски

**Драган Штерјов Спироски** ( во  —  помеѓу  и ) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Во есента 1943 година, во селото Карбуница стапил во редовите на НОВ во Групата баталјони. Учествувал во повеќе борби низ Кичевско. Во ноември 1943 година загинал на теренот помеѓу селото Вранештица и Цер. Закопан бил во селото Цер.

## Поврзано

* Кичево и Кичевско во НОВ

## Наводи


Категорија:Луѓе од Лешница (Кичевско)
Категорија:Учесници во НОБ
Михаил Корубин

**Михаил Корубин** (роден 11 април 1986 во Скопје) ― македонски сликар.

Корубин е трета генерација на македонски сликари, неговиот дедо уметникот Миле Корубин и неговиот татко уметникот Рубенс Корубин.

Има излагано на повеќе групни и самостојни изложби во Скопје, Њујорк, Торонто, Сен Пол де Ванс, Софија итн.

## Образование
Михаил завршил на Академијата за ликовна уметност - Скопје, како и постдипломски студии отсек сликарство во класата на Проф. Благоја Маневски.

## Творештво

Според списанието „*Style.No.Chaser*“, за Михаил е напишано „Комбинира стилови и техники за да развие примамливи текстури кои се речиси кинематографски по изглед. Михаил го негува фактот дека пораснал во дом каде што уметноста беснеела, а неговите рани уметнички спомени од детството, вградени некаде во главата, понекогаш мистериозно се појавуваат во неговата работа денес.

Тој има создавано колоритни и експресивни портрети во масло и акрилик на платно кои доловувале суптилни гестови кои лесно може да се земат здраво за готово во секојдневните интеракции. Сепак, во неговите дела, овие кратки погледи и движења зборуваат за рамката на умот на една личност. Суштината на неговите дела била да го спои реализмот со апстракцијат, чинејќи се дека лебдечките форми и размачканите бои го формираат говорот на телото на субјектите исто колку и нивните физички одлики.

Корубин е творец на правец на уметнички геометриски симболи кои ги има наречено „Артокенс“.

“Артокенс” кој е кованица од два збора “Арт” и “токен” кои што на кратко би значеле уметнички симболи. Артокените се артистичка репрезентација на одредени и одбрани зборови кои означуваат чувства, емоции, карактери, природни појави итн. Секогаш создадени и оформени од скоро совршени едноставни геометриски форми, како круг, триаголник, квадрат и слично.

Околу самите симболи, Михаил се има искажано во септември 2021:
 Преку тие форми целта ми е да обработам еден збор  во еден минималистички запис објаснувајќи го неговото дејство со кое  би му дал значење во форма на симбол. Сите „Артокени“ се цртани рачно од мене и се  претворени во лимитирани едиции на цртежи“.

## Проекти
Михаил има работено на повеќе музички проекти и концерти како и арт едиции за вино со негов потпис.

## Приватен живот
Михаил Корубин е оженет со македонскиот музички уметник Каролина Гочева.

## Наводи

## Надворешни врски
* Службена страница на Михаил Корубин
* Службен профил на Instagram на Михаил Корубин
* Профил за Михаил Корубин на artistaday.com
* Профил за Михаил Корубин на artgalaxie.com

Категорија:Родени во 1986 година
Категорија:Македонски сликари
Категорија:Луѓе со потекло од Прилеп
Фудбалска репрезентација на Чиле

**Фудбалската репрезентација на Чиле** го претставува Чиле на меѓународните фудбалски натпреварувања и е под контрола на Фудбалската федерација на Чиле која е основана во 1895 година. Репрезентацијата е позната како *La Roja* („црвените“). Чиле досега настапил на девет Светски првенства и биле домаќини на Светското првенство 1962 каде што завршиле на третото место, што до денес е нивниот најдобар пласман на турнирот.

Чиле ја освоил својата прва титула на Копа Америка, на изданието во 2015 на кое биле домаќини, победувајќи ја Аргентина во финалето. Следната година, тие успешно ја одбраниле титулата совладувајќи ја повторно Аргентина во финалето на Копа Америка Сентенарио во САД. Претходно, најголемиот успех на Чиле на Копа Америка било второто место кое го освоујувале во четири наврати.

## Настапи на турнирите
### Настапи на Светските првенства

### Настапи на Копа Америка



## Наводи

## Надворешни врски

Чиле
Категорија:Фудбалот во Чиле
Денови на хрватскиот јазик

**Денови на хрватскиот јазик** () е годишен еднонеделен културен настан основан од Матица Хрватска, кој го слави хрватскиот јазик. Се одржува од 11 - 17 март.
мини|Објавување на Декларацијата за статусот и името на хрватскиот стандарден јазик во загребскиот Телеграм
Првпат се одржал по независноста на Хрватска во 1991 година. Во 1997 година, хрватскиот парламент објавил дека официјално ќе биде обележана Декларацијата за статусот и името на хрватскиот стандарден јазик, објавена точно триесет години порано.

Неделата е обележана со културни и литературни настани низ Хрватска, како и меѓу Хрватите во Босна и Херцеговина. 

## Извори

* Dani hrvatskoga jezika  (хрватски)
Категорија:Хрватски јазик
Категорија:Хрватска култура
Лампанг (покраина)

**Лампанг** (, ; севернотајландски: ) ― една од 76-те покраини (чангват/чангуат) во Тајланд, која лежи во горен северен Тајланд. Старото име на Лампанг било Келанг Након.

## Географија
Лампанг е во широката долина на реката Ванг, опкружена со планини. Во округот Ме Мо, лигнит се наоѓа и се минира во отворени јами. На север од покраината се наоѓа 1,697 м високиот Дој Луанг.

Во рамките на покраината се националните паркови Чае Сон и Дој Кун Тан во опсегот Хун Тан, како и Там Фа Тај, Националниот парк Дои Луанг и биосферниот резерват Хуај Так Теак во масивот Пи Пан Нам. Вкупната површина на шумата е 8,747 км2 или 70 проценти од покраинската површина.

## Историја
Почнувајќи од 7 век, Лампанг бил дел од монското Кралство Харипунчај во дваратскиот период. Во 11 век, Кмерската Империја ја зафатила областа Лампанг, но кралот Менграј на Лана го вклучил целосното Кралство Харипунчај во своето кралство во 1292 година. Лампанг или Након Лампанг или Лакон, било под бурманска власт по падот на Кралството Лана од 16 век до 18 век. За време на востанието против бурманското владеење на новите кралеви на Сијам кон крајот на 18 век, месен лампашки водач станал сојузник на Сијам. По победата, водачот, Кавила, бил именуван за владетел на Чијанг Мај, поранешното средиште на Лана, додека неговиот роднина владеел со Лампанг. Градот продолжува да биде еден од важните економски и политички средишта на север. Лампанг станал покраина на Тајланд во 1892.

## Здравство
Главната болница во Лампанг е Болницата Лампанг, управувана од Министерството за јавно здравство.

## Туризам
Покраината Лампанг не ја посетуваат многу туристи, само околу 900.000 годишно, повеќето од нив минуваат низ. Во почетокот на 2019 година, гувернерот на покраината вовел програма наречена „Лампанг: Одредиште на соништата“ за да го зголеми бројот на посетители на два милиони во рок од две години.

## Административни единици
мини|Карта на 13те окрузи.

### Покраинска власт
Покраината е поделена на 13 окрузи (ампои). Овие се дополнително поделени на 100 под-окрузи (тамбони) и 855 села (мубани).

## Наводи

## Надворешни врски

* Province page from the Tourist Authority of Thailand
* Golden Jubilee Network province guide 
* Lampang provincial map, coat of arms and postal stamp

Категорија:Покраини во Тајланд
Категорија:Статии со извори на тајландски (th)
Категорија:CS1 со писмо на тајландски (th)
Стојмир Србиноски

**Стојмир Ников Србиноски** ( во  —  во ) — македонски партизан, борец за слобода на Македонија и учесник во НОВ.

## Животопис
Роден бил во селото Кнежино, но се доселил и живеел во Кичево. Во текот на ослободителната борба бил активен член на народноослободителниот одбор. Работел на собирање храна, облека и друга помош за потребите на народно ослободителното движење. Неговата активност била откриена и тој често бил малтретиран од балистите. Загинал во септември 1944 година, во борбите за ослободувањето на градот, во дворот на црквата во Кичево.

## Поврзано

* Кичево и Кичевско во НОВ

## Наводи


Категорија:Учесници во НОБ
Стојан Србиноски

**Стојан Миланов Србиноски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште, работел како угостителски работник во Кичево. Во ослободителната војска на Македонија, тој стапил во есента 1944 година, во редовите на Првата македонска бригада. Со Бригадата, тој учествувал зо борбите за ослободувањето на Охрид и Струга. Загинал во ноември 1944 година, кај Струга.

## Поврзано

* Кичево и Кичевско во НОВ

## Наводи


Категорија:Учесници во НОБ
Ило Стаматоски

**Ило Данилов Стаматоски** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од [Народноослободителна војска на Македонија|НОВ, во Ехлоец на кој е впишано и името на Ило Стаматоски.]]

## Животопис
Поради тешкиот живот бил принуден да оди на печалба во Белград. Фашистичкиот напад на Југославија, го вратил назад во родното село Ехлоец, каде определен за борба против окупаторот, станал член на СКОЈ. Во летото 1943 година, тој стапил во редовите на Кичевско-мавровскиот партизански одред. Со основањето на Првата македонско-косовска бригада, станал нејзин борец. Со Бригадата, тој заминал за егејскиот дел на Македонија, каде учествувал во познатиот Богомилски поход. По враќањето на Бригадата, учествувал во завршните борби за ослободувањето на Македонија. Загинал во ноември 1944 година, при ослободувањето на Охрид.

## Поврзано

* Кичево и Кичевско во НОВ

## Наводи


Категорија:Учесници во НОБ
Црква „Св. Петка“ - Милетково

**Света Петка** — главна селска црква во гевгелиското село Милетково, Македонија.

Црквата се наоѓа во самото село, а околу нејзе се наоѓаат селските гробишта.

## Местоположба

Црквата се наоѓа во самото село, во непосредна близина на основното училиште.

## Историја

мини|300п|лево|Историска фотографија на црквата од 1931 година

Црквата била стара, изградена пред 1860 година. Сепак, првичната црква била опожарена и изгорела за време на Првата светска војна. Откако завршила војната црквата била обновена, но во 1931 година била повторно разурната од катастрофален земјотрес. Во 1932 година вторпат била обновена.

## Архитектура

Според својот архитектонски облик, црквата е трикорабна со полукружна олтарна апсида на источниот ѕид (од надвор). Покривот на црквата е на две води. Храмот бил изграден од обичен камен. На јужната и на западната страна има отворен трем. Главниот влез во храмот е од јужната, а споредниот влез е од западната страна.

### Фрескоживопис

Црквата не поседува фрескоживопис.

### Иконостас

Црквата поседува иконостас со икони од поново време. Некои од нив потекнуваат во 1932 година, кога всушност по вторпат се обновила црквата.

## Галерија


Податотека:Внатрешноста на црквата „Св. Петка“ во Милетково 2.jpg|Иконостасот
Податотека:Црква „Св. Петка“ - Милетково 10.jpg|Поглед на црквата
Податотека:Црква „Св. Петка“ - Милетково 2.jpg|Страничен поглед на црквата
Податотека:Црква „Св. Петка“ - Милетково 8.jpg|Помошен објект
Податотека:Црква „Св. Петка“ - Милетково 6.jpg|Тремот
Податотека:Црква „Св. Петка“ - Милетково 9.jpg|Камбанаријата
Податотека:Црква „Св. Петка“ - Милетково 4.jpg|Тремот
Податотека:Црква „Св. Петка“ - Милетково 5.jpg|Споредниот влез
Податотека:Црква „Св. Петка“ - Милетково 7.jpg|Главниот влез
Податотека:Црква „Св. Петка“ - Милетково 3.jpg|Апсидата
Податотека:Гробишта во Милетково.jpg|Селските гробишта
Податотека:Внатрешноста на црквата „Св. Петка“ во Милетково.jpg|Внатрешноста


## Поврзано
* Гевгелиско архијерејско намесништво
* Миравска парохија
* Милетково

## Наводи

## Надворешни врски

Категорија:Милетково
Милетково
Мицко Станкоски

**Мицко Дејанов Станкоски** ( во  —  во ) — македонски партизан, борец за слобода на Македонија и учесник во НОВ.

## Животопис
По завршувањето на основното училиште, поради тешките услови за живот, бил принуден да оди на печалба во Белград. По окупацијата, се вратил во своето родно село. Станал член на СКОЈ, а во текот на 1943 година и член на КПМ. Во есента 1943 година доброволно стапил во редовите на Првата македонско-косовска бригада. Со Бригадата, тој учествувал во повеќе борби низ Кичевско, а потоа заминал за егејскиот дел на Македонија, во познатиот Февруарски поход. Во борбите на Богомила, се истакнал како доста храбар борец и бил поставен за командир на чета. По враќањето од егејскиот дел, учествувал во борбите за Дебрца, Локов и Малесијата, но во септември 1944 година, во една борба против балистите, бил смртно погоден кај Соколаната во Кичево.

## Поврзано

* Кичево и Кичевско во НОВ

## Наводи


Категорија:Учесници во НОБ
Трајче Стреоски

**Трајче Миланов Стреоски** ( во  —  во ) — македонски партизан, борец за слобода на Македонија и учесник во НОВ.

## Животопис
Поради тоа што неговите родители биле печалбари во Загреб, имал можност да се школува и да заврши шест класа гимназија. Некое време работел во старата општина во селото Ижиште. Уште од првите денови на НОВ, како напреден младинец, работел за народноослободителната војска на Македонија. Во летото 1943 годинa, како член на СКОЈ, меѓу првите се поврзал со Кире Гаврилоски-Јане кој работел на овој терен како nозадински работник и член на Обласниот комитет за Прилепската општина. Трајче бил мобилизиран од бугарската војска за воена вежба, но знаејќи ја намерата на окупаторот, избегал и заминал во партизани во есента 1943 година во редовите на Првата македонско-косовска бригада. Со Бригадата заминал за Егејска Македонија, каде учествувал во пробојот на Богомила. Бил со отцепената група и во февруари 1944 година загинал кај Клетовник (Десово) - Прилепско во борба со бугарските војници.

## Поврзано

* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Диме Стефаноски

**Диме Ангелев Стефаноски** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од НОБ за борците и активистите од [Карбуница, меѓу кои е ѝ Диме Стефаноски.]]

## Животопис
По занимање бил земјоделец. Веднаш по окупацијата, се определил за борба против окупаторот. Станал активен член на КПМ од почетокот на 1942 година. Учествувал во акциите против собирањето на спаилакот во селото, а во 1943 година непосредно раководел со еден магацин за оружје. Бил секретар на Реонскиот комитет и кога во ноември 1943 година, бил фатен целиот Реонски комитет од селото, Диме бил стрелан заедно со своите другари.

## Поврзано

* Јонче Стефаноски
* Масакр во Карбуница
* Кичево и Кичевско во НОВ

## Наводи


Категорија:Учесници во НОБ
Иванчо Стефаноски

**Иванчо Кицев Стефаноски** ( во  —  во ?) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Во редовите на Народноослободителната војска на Македонија, тој стапил во август 1944 година во редовите на Првата македонска бригада. Со Бригадата учествувал во борбите низ Западна Македонија за конечното ослободување на: Охрид, Струга и Кичево. Загинал при крајот на војната во април 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Јонче Стефаноски

**Јонче Ангелев Стефаноски** ( во  —  во ) — македонски партизан, борец за слобода на Македонија и учесник во НОВ.
[лево|мини|Споменик од НОБ за борците и активистите од [Карбуница, меѓу кои е ѝ Јонче Стефаноски.]]

## Животопис
По занимање бил земјоделец. Уште во крајот на 1941 година и почетокот на 1942 година, тој бил активен во народно ослободителното движење и член на Народноослободителниот одбор во селото. Во текот на 1942 година, тој учествувал во дејството против спахилакот во селото, а како активен член на КПМ станал член на Реонскиот комитет. Неговата активност се состоела во организирање и испраќање борци во Одредот. Одржувал врска со позадинците во градот и вршел други партиски задачи. Во ноември 1943 година, кога балистите го заробиле целиот Реонски комитет, фатен бил и Јонче и на 20 ноември, тој бил стрелан по долги малтертирања и испитувања заедно со другите членови на Комитетот.

## Поврзано

* Масакр во Карбуница
* Диме Стефаноски
* Кичево и Кичевско во НОВ

## Наводи


Категорија:Учесници во НОБ
Методија Стефаноски

**Методија Лазев Стефаноски** *(прекар:Митуш)* ( во  — во ) — македонски партизан, борец за слобода на Македонија и учесник во НОВ.

## Животопис
Потекнувал од занаетчиско семејство. По завршувањето на основното училиште му помагал на својот татко во меаната како работник, но не го прекинал школувањето. Учел гимназија во Охрид. Окупацијата го затекнала во седми клас. Уште од првите денови на окупацијата, се определил за борба против окупаторот, така што при крајот на 1941 година бил опфатен во воспитната група. Активно работел во Младинската организација и растурал илегален материја со што станал кандидат за прием во партијата во август 1943 година. Во слободно Кичево работел на организирање и прифаќање на нови младинци, а активен бил и на состаноците. Кон крајот на ноември 1943 година, поради големиот терор на окупаторот, Методија заедно со Стојан Бунгуроски, тргнале да се поврзат со единиците на НОВ. Преку селото Мраморец - Охридско, навлегле на територија окупирана од Бугарија и во Битола се вработил како угостителски работник, вклучувајќи се во тамошната партиска организација. При една провала бил фатен од бугарските фашисти, затворен и ѕверски мачен, а потоа биле осудени на смрт, но на пат за Македонски Брод, кај селото Сарандиново починале поради тешките повреди и рани, заедно со Стојан Бунгуроски.

## Поврзано

* Стојан Бунгуроски
* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Црква „Вознесение Христово“ - Петрово

**Вознесение Христово** (позната и како **Свети Спас**) — главна селска црква во гевгелиското село Петрово, Македонија.

Црквата се наоѓа во средишниот дел на селото.

## Местоположба

Црквата се наоѓа во самото село.

## Историја

Црквата е стара, изградена пред 1860 година. Сепак, првичната црква била опожарена околу 1860-1861 година. Подоцна, во 1867 година црквата била обновена со доброволни прилози од месното население, што може да се види од натписот над јужниот влез во храмот (од надворешната страна).

Градител на овој храм бил Андон Китанов.

## Архитектура

Според својот архитектонски облик, црквата е трикорабна со дрвени тавени, со полукружна апсида на источниот ѕид, како и со женски дел на западната страна. Средишниот кораб ги надвишува двата странични кораба. Покривот на црквата е на две води, потпрена на два реда колони од по три столба со капители, кои го одвојуваат средишниот кораб од страничните кораби.

### Фрескоживопис

Црквата поседува убав фрескоживопис, насликан на северниот и на јужниот ѕид.

### Иконостас

Црквата поседува иконостас во резба. Сите икони во самиот иконостас потекнуваат од  век и ги имаат имињата на дарителите.

## Галерија


Податотека:Црква „Вознесение Христово“ - Петрово.jpg|Поглед на црквата
Податотека:Црква „Вознесение Христово“ - Петрово 4.jpg|Гробен споменик
Податотека:Црква „Вознесение Христово“ - Петрово 3.jpg|Помошен објект
Податотека:Црква „Вознесение Христово“ - Петрово 5.jpg|Тремот
Податотека:Црква „Вознесение Христово“ - Петрово 2.jpg|Камбанаријата
Податотека:Црква „Вознесение Христово“ - Петрово 6.jpg|Тремот
Податотека:Црква „Вознесение Христово“ - Петрово 8.jpg|Споредниот влез
Податотека:Црква „Вознесение Христово“ - Петрово 9.jpg|Ниша со фреска над влезот
Податотека:Црква „Вознесение Христово“ - Петрово 7.jpg|Главниот влез
Податотека:Црква „Вознесение Христово“ - Петрово 10.jpg|Апсидата


## Поврзано
* Гевгелиско архијерејско намесништво
* Миравска парохија
* Петрово

## Наводи

## Надворешни врски

Категорија:Петрово
Петрово
Петреќија Стефаноски

**Петреќија Постолов Стефаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од земјоделско семејство. Како младинец имал чести контакти со позадински работници, а посебно со Мирко Милески од Попоец. Бил член на воспитната група во селото и летото 1943 година заминал партизан во Кичевско-мавровскиот партизански одред. Во почетокот вршел курирска работа. Во септември 1943 година, од слободно Кичево доброволно заминал со Мирко Милески да ја брани слободната територија на Буковиќ каде загинал во нерамна борба со многубројниот фашистички непријател и балистите, на 1 октомври 1943 година.

## Поврзано

* Кичево и Кичевско во НОВ

## Наводи


Категорија:Починати во Буковиќ (планина)
Категорија:Учесници во НОБ
Црква „Св. Атанасиј“ - Петрово

**Свети Атанасиј** — помала селска црква во гевгелиското село Петрово, Македонија.

## Местоположба

Црквата се наоѓа на самиот влез во селото, десно од асфалтниот пат.

## Историја

Црквата била најпрвин дел од манастирот „Св. Атанасиј“, кој во 1980 година се срушил поради старост и неодржување. Неодамна, на неговите темели била подигната денешната црква. Црквата била подигната од страна на Васил Марков од селото Петрово.

## Архитектура

Според својот архитектонски облик, црквата претставува еднокорабна црква.

## Галерија


Податотека:Црква „Св. Атанасиј“ - Петрово 4.jpg|Поглед на црквата
Податотека:Црква „Св. Атанасиј“ - Петрово 2.jpg|Главниот влез
Податотека:Црква „Св. Атанасиј“ - Петрово 3.jpg|Апсидата


## Поврзано
* Гевгелиско архијерејско намесништво
* Миравска парохија
* Петрово

## Наводи

## Надворешни врски

Категорија:Петрово
Петрово
Чангбаишан

алт=Рајско Езеро - планина Чангбаи|мини|Рајско Езеро - планина Чангбаи
**Чангбаишан**, *Чангпексан* (, ) е вулканска висорамнина во манчурско-корејските планини, сместена во Кина и делумно во Северна Кореја.

Повеќето од врвовите надминуваат 2.000 м во висина, а највисокиот врв е на планината Пектусан со 2.744 м, каде се наоѓа езерото Рај, највисокото вулканско кратерско езеро во светот со површинска надморска височина од 2.189,1 м. Заштитената област Национален шумски парк Лонгванкун се наоѓа во близина на планинскиот масив.

## Литература

* Чангбаи // Чаган — Экс-ле-Бен. — М. : Советска енциклопедија, 1978. — (Голема советска енциклопедија : [в 30 т.] / гл. ред.  А. М. Прохоров ; 1969—1978, т. 29).

Категорија:Планини во Кина
Категорија:Планини во Северна Кореја
Валандовски земјотрес (1931)

**Валандовски земјотрес од 1931 година** — природна катастрофа која го погодила градот Валандово околу полноќ помеѓу 7 март и 8 март 1931 година. Од низата земјотреси најразорниот од нив се случил во 01:50 часот.

## Сеизмичност на областа

Валандовското епицентрално подрачје има голема сеизмичност, што може да се забележи од големиот број на случени земјотреси во периодот 1900-2016 година. На ова подрачје често се случуваат слаби земјотреси со магнитуда M<sub>L</sub> <3 и ретка појава на умерени до силни, како што бил случајот во 1931 година. На 7 и 8 март 1931 година се случиле девет земјотреси со магнитуда од 4,0 до 6,7, од кои двата поголеми од 6,0. Едниот од нив, воедно е и најсилниот досега познат земјотрес во ова подрачје, со магнитуда од 6,7 степени и длабочина на хипоцентарот од околу 16 километри. Силината на овој земјотрес имала разурнувачка моќ на релативно голема површина. Интензитет од  степени бил почувствуван дури на 50 километри од епицентарот, а во потесното епицентрално подрачје земјотресот бил почувствуван со интензитет од  и  степени според Европската макросеизмичка скала.

Карактеристично за ова подрачје е појавата на афтершокови во релативно долг период по секој силен земјотрес. Така, по земјотресите во 1931 година, неколку години имало голем број на слаби и умерени земјотреси.

## Последици
Катастрофата предизвикала релативно малку човечки жртви, или 31 загинати и 82 ранети. Најмногу луѓе настрадале во селото Пирава каде жителите непосредно пред земјотресот се скриле во куќите затоа што врнело дожд.

Земјотресите оштетиле околу 45 населени места, од кои 29 во најтесното епицентрално подрачје, околу градот Валандово, и 16 во неговата непосредна околина, главно областа околу Струмица.

Во самото епицентрално подрачје скоро целосно биле уништени околу 90% од севкупните градби, додека во непосредната околина на Валандово се уништени околу 40% од градбите.

Исто така, голем број села од тогашните срезови: Неготински, Дојрански, Струмички и Гевгелиски биле тешко оштетени.

Материјалната штета, иако се протегала на поголемо подрачје, не била финансиски голема затоа што се уништиле релативно мали и сиромашни населби.

## Настрадани населени места

## Наводи

## Поврзано
* Валандово

Земјотрес
Категорија:Земјотреси во Македонија
Категорија:Македонија во 1931 година
Категорија:Земјотреси во 1931 година
Категорија:Кралство Југославија
Тишината на ноќта (филм)

**„Тишината на ноќта“** (англиски: *Still of the Night*) — американски филм од 1982 година, во режија на Роберт Бентон, кој е и автор на сценариото, заедно со Дејвид Њумен. Главните улоги ги толкуваат: Рој Шајдер, Мерил Стрип, Џесика Тенди, Џо Грифаси, Џозеф Сомер и Сара Ботсфорд.

## Синопсис
Една ноќ е пронајдено мртвото тело на Џорџ Бајнум (го игра Сомер), вработен во аукциска куќа. Утредента, во канцеларијата на неговиот психијатар, Сем Рајс (го игра Шајдер), влегува непозната млада жена, Брук Рејнолдс (ја игра Стрип) која се претставува како љубовницата на покојниот. Сем знае за нејзината врска со Џорџ од разговорите кои ги водел со својот долгогодишен пациент. Брук почнува да го привлекува Сем, но истовремено, тој знае дека таа крие некаква тајна. Истовремено, полицијата го испрашува Сем за убиството, но тој одбива да соработува и се обидува самостојно да го пронајде убиецот. Една ноќ, во близината на станот на Брук здогледува непозната жена и ја следи, но таа бега во паркот. Таму, еден скитник го ограбува Сем, а веднаш потоа, скитникот е најден мртов. Полицијата верува дека убиецот имал намера да го убие Сем, но тој повторно одбива да соработува со истражните органи за да ја заштити Брук. Подоцна, во нејзината канцеларија тој открива фотографија на човек кој своевремено бил убиен, а Брук му раскажува дека тој е нејзиниот татко кого таа го турнала од една кула во Фиренца. Полицискиот инспектор (го игра Грифаси) пронаоѓа сведок кој ги видел Брук и Џорџ непосредно пред неговата смрт и сака да ја уапси за време на една аукција, но Сем ѝ помага да побегне. Инспекторот ја бара Брук и влегува во станот на нејзината колешка Гејл Филипс (ја игра Ботсфорд). Сем оди во куќата на Брук, која се засолнила таму. Тогаш, врз основа на еден сон на Џорџ, Сем успева да открие дека него го убила Гејл, која претходно му била љубовница на Џорџ. Кога Сем и Брук се подготвуваат да ја напуштат куќата, таму пристига Гејл (која претходно во својот стан го убила инспекторот) и таа со нож го повредува Сем, а потоа, во обидот да ја убие Брук, паѓа од балконот и умира.

## Наводи

Категорија:Американски филмови
Категорија:Трилери
Категорија:Филмови на англиски јазик
Категорија:Филмови чие дејствие се одвива во Њујорк
Категорија:Филмови на United Artists
Категорија:Филмови поврзани со убиства
Категорија:Филмови од 1982 година
Категорија:Филмови на Роберт Бентон
Категорија:Филмови со Рој Шајдер
Категорија:Филмови со Мерил Стрип
Категорија:Филмови со Џо Грифаси
Категорија:Филмови со Џесика Тенди
Категорија:Филмови со Џозеф Сомер
Категорија:Филмови со Сара Ботсфорд
Мус

**Мус** (на француски: *mousse* или во превод „пена“) — лесен за јадење десерт кој содржи воздушни меурчиња кои му даваат воздушеста текстура и сунѓерест изглед. Може да варира од светол и мек до кремаст и густ, во зависност од техниките на подготовка. Мусот може да има сладок или солен вкус.

Слаткиот мус најчесто се прави од изматени белки или шлаг, и се додава чоколадо, кафе, карамела, пасирано овошје или разни тревки и зачини, како нане или ванила. Понекогаш во чоколадниот мус, се додаваат и жолчки кои се мешаат во претходно стопено чоколадо за да се добие помоќен вкус на финалниот производ. Мусот, се сервира како ладен десерт, а може да се користи и како фил за торта. Понекогаш се зацврснува со желатин.

Солениот мус може да се направи од месо, риба, морски плодови, паштета, сирење или зеленчук.


Податотека:Lemon mousse with peach compote (4455679740).jpg|Мус од лимон со компот од праски
Податотека:Smoked salmon and dill mousse in cucumber cups.jpg|Солен мус од лосос
Податотека:Mousse cake 7.jpg|Мус-торта со шумско овошје
Податотека:Debesmanna.JPG|Мус со гриз од црвена рибизла


## Наводи

Категорија:Храна
Категорија:Слатки
Категорија:Десерти
Категорија:Галицизми
Категорија:Зборови што ги нема во ТРМЈ
Симо Стефаноски

**Симо Боризов Стефаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско семејство кое претежно се занимавало со земјоделие. Согледувајќи ги последиците од теророт на окупаторската власт, стапил во редовите на Првата македонска бригада во есента 1944 година. Во состав на Четириесет и осмата дивизија, тој заминал на Сремскиот Фронт, каде загинал во борба против Германците, кај месноста Даревац во мај 1945 година.

## Поврзано

* Кичево и Кичевско во НОВ

## Наводи


Категорија:Учесници во НОБ
Стојмир Стефаноски

**Стојмир Кузманов Стефаноски** ( во  —  во Бошков Мост, меѓу атарите на Долно Косоврасти и Скудриње) — македонски партизан, борец за слобода на Македонија и учесник во НОВ.

## Животопис
Се занимавал со земјоделство. Како симпатизер на народноослободителното движење, во пролетта 1943 година бил опфатен од позадинските работници, а по кусо време стапил во редовите на Кичевско-мавровскиот партизански одред. Загинал во есента 1944 година, кога бил смртно погоден во една борба против балистите кај Бошков Мост близу Дебар, што ја воделе борците од Групата баталјони.

## Поврзано

* Кичево и Кичевско во НОВ

## Наводи


Категорија:Починати во Долно Косоврасти
Категорија:Починати во Скудриње
Категорија:Учесници во НОБ
ПУ „Климент Охридски“ - Милетково

**Основно училиште „Климент Охридско“** (официјално: **Подрачно основно општинско училиште „Климент Охридски“ - Милетково**; скратено: **ПООУ „Климент Охридски“**) — подрачно основно училиште во селото Милетково, составен дел на истоименото училиште од селото Миравци.

Училиштето е именувано по светецот Климент Охридски.

## Местоположба

Објектот на училиштето се наоѓа во самото село Милетково.

## Настава

Во училиштето се изведува настава од прво до петто одделение и наставата се изведува единствено на македонски наставен јазик.

## Галерија


Податотека:ОУ „Климент Охридски“ - Милетково 2.jpg|Поглед на училиштето
Податотека:ОУ „Климент Охридски“ - Милетково 3.jpg|Спортски терен
Податотека:ОУ „Климент Охридски“ - Милетково 4.jpg|Детско игралиште
Податотека:Споменик на Ристо Динев.jpg|Споменикот на Ристо Динев во дворот на училиштето
Податотека:ОУ „Климент Охридски“ - Милетково 5.jpg|Влезот


## Наводи

Категорија:Основни училишта во Општина Гевгелија
Милетково
Категорија:Милетково
Танаско Стефаноски

[мини|280x280пкс|Споменик на борците од [Народноослободителна војска на Македонија|НОВ на Македонија во Светораче, меѓу кои е запишан ѝ Танаско Стефаноски.]]
**Танаско Миајлев Стефаноски** ( во  —  во ) — македонски партизан, борец за слобода на Македонија и Југославија, учесник во НОВ.

## Животопис
Поради тешките услови за живот, бил принуден да оди на печалба и да работи како пекарски работник во Тузла. Определен за целите на народно ослободителното движење, заминал партизан во летото 1944 годнна во единиците на НОВ на тој терен. Загинал во борба против окупаторот во есента 1944 година во околината на Тузла.

## Поврзано

* Кичево и Кичевско во НОВ

## Наводи


Категорија:Учесници во НОБ
Стојан Стефаноски

**Стојан Дамјанов Стефаноски** ( во  —  во Арап Кула, меѓу атарите на Бачишта, Лешница и Горно Добреноец) — македонски партизан, борец за слобода на Македонија и учесник во НОВ.

## Животопис
Тој се занимавал со земјоделие. Определен за борба против окупаторот, активно им помагал на партиските позадински работници во селото. Во текот на 1944 година, како добар познавач на теренот, бил земен како водач на Бригадата низ планината Бистра. Загинал во борба против [Балисти|балистите]], кај месноста Арап Кула, меѓу атарите на Бачишта, Лешница и Горно Добреноец, во ноември 1944 година, каде бил убиен ѝ неговиот брат Темелко Стефаноски.

## Поврзано

* Темелко Стефаноски
* Кичево и Кичевско во НОВ

## Наводи


Категорија:Починати во Арап Кула
Категорија:Учесници во НОБ
Темелко Стефаноски

**Темелко Дамјанов Стефаноски** ( во  —  во Арап Кула, меѓу атарите на Бачишта, Лешница и Горно Добреноец) — македонски партизан, борец за слобода на Македонија и учесник во НОВ.

## Животопис
По занимање бил земјоделец. Како симпатизер на народно ослободителното движење им nомагал на позадинските работници, а во 1944 година извршувал и одговорни задачи. Познавајќи го добро теренот, заминал како водач на единиците на Народноослободителната војска на Македонија и загинал во борба против балистите, кај месноста Арап Кула, меѓу атарите на Бачишта, Лешница и Горно Добреноец, во ноември 1944 година. Таму бил убиен и неговиот брат Стојан Стефаноски.

## Поврзано

* Стојан Стефаноски
* Кичево и Кичевско во НОВ

## Наводи


Категорија:Починати во Арап Кула
Категорија:Учесници во НОБ
Џенс Твед

десно|мини|281x281пкс| Џенс Твед
**Џенс Твет** (14 јуни 1857 &ndash; 3 септември 1935) бил норвешки романописец и раскажувач. Роден е во Квинхерад. Своето литературно деби го направил во 1885 година со збирката раскази „*Во Фјордовите“*. Во своите приказни тој често го прикажувал секојдневниот живот на земјоделците од Западна Норвешка. Бистата на Твет, извајана од Стале Килингштад, била откриена во Ставангер во 1932 година. Биографиран е од Арне Еспеленд во 1959 година.

## Избрани дела

* Во Фјордовите - 
* 
* 
* 
* 

## Наводи

* 
* 

## Надворешни врски
* Дигитализирани книги од Твед во Националната библиотека на Норвешка

Категорија:Починати во 1935 година
Категорија:Родени во 1857 година
Категорија:Норвешки писатели
Calathea orbifolia

**Калатеја орбифолија** (Calathea orbifolia)е вид растение од родот Calathea. Потекнува од Боливија, најчесто се чува како домашно растение во умерените зони заради неговите украсни лисја. Потребна му е делумна сенка, влажност и добра дренажа за да напредува.

## Наводи

Категорија:Флора на Боливија
Тане Цалески

**Тане Цалев Стефаноски**, познат како **Тане Цалески** ( во  —  во ) — македонски партизан, борец за слобода на Македонија и припадник на НОВ.
лево|мини|Спомен обележје на Тане Цалески во Кичево.

## Животопис
Потекнувал од сиромашно семејство. Од својата четврта година останал без татко, и неговото семејство се пpeceлило и живеело во Кичево, каде го завршил основното училиште. Завршил и трговско училиште, а потоа станал трговски помошник. Бидејќи во 1937 година останал без работа, бил принуден да оди на печалба во Белград, каде успеал да го изучи браварскиот занает и станал квалификуван бравар. Во Белград, тој се поврзал со напредните работници и студенти и учествувал во повеќе штрајкови и демонстрации против тогашната ненародна власт. Во 1938 година, Тане се вратил во Кичево и се вработил како ложач на малиот воз. 

## Втора светска војна
Во 1941 година станал член на КПМ во Кичево, а од пролетта 1943 година ѝ член на Месниот комитет за Кичево и секретар на Железничката партиска организација. Во пролетта 1942 година, како работник во ложилницата во Кичево, служел како курирска врска помеѓу Кичево-Струга и Кичево-Гостивар, релацијата на која сообраќал возот. Како секретар на Железничката партиска организација во Кичево, уште во есента 1942 година бил организатор на штрајкот на железничарите. Во септември 1943 година, во слободно Кичево, бил доста активен, а со повлекувањето на единиците од Кичево, заминал партизан со Групата баталјони и учествувал во борбите за второто ослободување на Кичево на 1 ноември 1943 година. Со Групата баталјони ги продолжил борбите на Буковиќ и Гостиварско. На 19 ноември 1943 година бил во една отсечена група борци од баталјоните која водела борба со балистите кај селото Симница - Гостиварско каде бил убиен.

## Во негова чест
Во Кичево, една фабрика за навојни жици е именувана по неговото име, а исто татка и една улица го носи токму неговото име.

## Поврзано

* Кичево и Кичевско во НОВ

## Наводи


Категорија:Учесници во НОБ
Дејан Стојаноски

**Дејан Стојанов Стојаноски** ( во  —  во ) — македонски партизан, борец за слобода на Македонија и учесник во НОВ.

## Животопис
Потекнувал од селско сиромашно семејство кое се занимавало со земјоделие и сточарство. Како напреден младинец, уште од почетокот станал симпатизер на народно ослободителното движење. Во текот на 1942 година учествувал во штрајкот на патарските работници во селото Извор, а во пролетта 1943 година, тој станал партизан со својот татко Стојан. Со Одредот, тој влегол во слободно Кичево во септември 1943 година. Од Кичево, заедно со повеќе свои другари ѝ својот татко, заминале со четата на комесарот Мирко Милески како претстража на слободната територија на Буковиќ каде загинале во борба против Германците и балистите, на 1 октомври 1943 година.

## Поврзано

* Стојан Стојаноски
* Кичево и Кичевско во НОВ

## Наводи


Категорија:Починати во Буковиќ (планина)
Категорија:Учесници во НОБ
Левче Стојкоски

**Левче Зорев Стојкоски** ( во  —  во ) — македонски партизан, борец за слобода на Македонија и учесник во НОВ.

## Животопис
Бидејќи немал можност да се школува, бил принуден да се занимава со земјоделие. Како напреден младинец, по окупацијата, тој се определил за борба против фашистичкиот окупатор. Во Народноослободителната војска на Македонија стапил во летото 1943 година, во Групата баталјони, а подоцна станал борец на Првата македонско-косовска бригада. Со Бригадата, тој тргнал на познатиот Февруарски поход, каде загинал во февруари 1944 година во борба против бугарските војници.

## Поврзано

* Кичево и Кичевско во НОВ

## Наводи


Категорија:Жртви на Бугарската окупација на Македонија во Втората светска војна
Категорија:Учесници во НОБ
Стојан Стојаноски (Малкоец)

[мини|Спомен обележје за паднатите борци и цивилни жртви во и од [Малкоец, меѓу кои е ѝ името на Стојан Стојаноски.]]
**Стојан Дејан Стојаноски** ( во  —  во ) — македонски партизан, борец за слобода на Македонија и учесник во НОВ.

## Животопис
По занимање бил сточар. Определен за борба со фашистичкиот окупатор, во текот на 1942 година почнал активно да го помага народно-ослободителното движење, која активност ја продолжил ѝ во текот на 1943 година кога бил осомничен од балистите кои го барале за да го стрелаат, но во летото 1943 година, Стојан се приклучил на Кичевскиот партизански одред заедно со својот син Дејан. Во септември 1943 година, од слободно Кичево, се упатиле со комесарот Мирко Милески на Буковиќ во одбрана на слободната територија, каде загинал во борба против Германците и балистите на 1 октомври 1943 година, загинале заедно и таткото и синот.

## Поврзано

* Дејан Стојаноски
* Кичево и Кичевско во НОВ

## Наводи


Категорија:Починати во Буковиќ (планина)
Категорија:Учесници во НОБ
Миравци (езеро)

**Миравци** — вештачко езеро во близина на гевгелиското село Миравци, Македонија. Езерото влегува во групата на изградени акумулации.

## Местоположба

Акумулацијата се наоѓа надвор од селото Миравци, на патот кон селото Петрово и Габрово.

## Галерија


Податотека:Брана на езерото Миравци.jpg|Брана на езерото
Податотека:Езеро Миравци.jpg|Поглед на езерото


## Поврзано
* Миравци

## Наводи

## Надворешни врски

Категорија:Миравци
Категорија:Вештачки езера во Македонија
Бел Рај

**Бел Рај** — месност и излетничко место над селото Миравци, во југоисточниот дел на Македонија. Местото е сместено на Стара Река, на која се наоѓаат природни базени помеѓу карпите.

Местото е исто така познато и по забавите, како и место за кампување.

## Местоположба

Месноста се наоѓа над гевгелиското село Миравци.

### Пристап

До месноста може да се дојде преку асфалтен пат од селото Миравци во насока на селата Петрово и Габрово. Месноста катастарски е во атарот на селото Петрово.

Месноста е сместена во кањонскиот дел на Стара Река, сместена веднаш под мостот на реката на асфалтниот пат кој води од Миравци.

## Галерија


Податотека:Бел Рај 2.jpg|
Податотека:Бел Рај.jpg|
Податотека:Вирови на Стара Река кај Бел Рај.jpg|
Податотека:Стара Река кај Бел Рај 2.jpg|
Податотека:Стара Река.jpg|Мостот кај „Бел Рај“


## Наводи

## Надворешни врски

Категорија:Миравци
Категорија:Туризам во Македонија